
                                        MATAI SKRIAUDŽIAMĄ VAIKĄ – NETYLĖK
Šeimos vertybės yra vienas pagrindinių veiksnių, lemiančių vaiko vystymąsi bei jo pasaulėžiūrą. Tėvai – svarbiausi žmonės, supažindinantys vaiką su šio pasaulio tiesomis. Meile ir pagarba paremti šeimos santykiai vaikui suteikia pasitikėjimo aplinkiniais, ramybės pojūtį. Visiškai kitokius jausmus išgyvena vaikas, augantis šeimoje, kurioje smurtaujama.

Apie galimą vaikų nepriežiūrą, smurtą prieš juos ar sveikos aplinkos jiems neužtikrinimą prašome pranešti Birštono savivaldybės administracijos Vaiko teisių apsaugos skyriui tel. 8 319 62 019,  mob. tel. 8 686 95 404  arba bendruoju pagalbos telefonu 112. Tik žinant tikrąją padėtį šeimoje, bus galima imtis veiksmų vaiko geriausiems interesams užtikrinti, paskatinti teigiamus pokyčius vaiko gyvenime.
Kad vaikai nepatirtų smurto, esame atsakingi mes visi. Kiekvienas turi būti budrus ir nelikti abejingu, jei mato ar įtaria, kad skriaudžiamas jo kaimynų ar giminaičių vaikas, vaiko draugas ar bendraklasis. Netylėti raginame ir mokyklų, darželių, sveikatos įstaigų darbuotojus, kurie dirba su vaikais, mato juos kiekvieną dieną bei bendruomenes. Su minėtomis įstaigomis bendradarbiaujame, bet norėtųsi, kad tas ryšys būtų dar glaudesnis, kad būtų pranešama apie kiekvieną įtarimą dėl smurto. Tik visi kartu galime apsaugoti vieną labiausiai pažeidžiamų visuomenės dalių – vaikus. Dėkojame už pilietiškumą ir gero siekimą mūsų vaikams. 

